रियाज़ुल जन्नह: पुरानी मस्जिदे नब्वी में मिम्बर और हुजरए मुबारका (रोज़ए अक़दस) के दरम्यान जो जगह है वो रियाज़ुल जन्नह कहलाती है। हुज़ूर अकरम सल्लल्लाहुअलैहि वसल्लम का इरशाद है: “मिम्बर और रोज़ए अक़दस के दरम्यान की जगह जन्नत की क्यारियों में से एक क्यारी है।’’ रियाज़ुल जन्नह की पहचान के लिए यहाँ सफेद संगमरमर के सुतून हैं। इन सुतूनों को उस्तवानह कहते हैं, इन सुतूनों पर इनके नाम भी लिखे हुए हैं। रियाज़ुल जन्नह के पूरे हिस्से में जहाँ सफेद और हरी क़ालीनों का फर्श है नमाज़ें अदा करना ज़्यादा सवाब का बाएस है, नीज़ कुबूलियते दुआ के लिए भी ख़ास मक़ाम है।